**Obrazloženje za provedbu e-savjetovanja**

**Izmjene i dopune Provedbenog programa** **imunizacije, seroprofilakse i kemoprofilakse za posebne skupine stanovništva i pojedince pod povećanim rizikom od: tuberkuloze, hepatitisa A i B, bjesnoće, žute groznice, kolere, trbušnog tifusa, tetanusa, ospica, teške bolesti donjeg dišnog sustava prouzrokovane infekcijom respiratornim sincicijskim virusom, krpeljnog meningoencefalitisa, vodenih kozica, rotavirusnog gastroenterokolitisa, malarije, streptokokne bolesti (uključujući invazivnu pneumokoknu bolest), haemophilus influenzae – invazivne bolesti, invazivne meningokokne bolesti, HPV infekcije, bolesti COVID-19 i bolesti Majmunskih boginja uzrokovane virusom majmunskih boginja**

**u 2022. godini**

Provedbeni program imunizacije, seroprofilakse i kemoprofilakse za posebne skupine stanovništva i pojedince pod povećanim rizikom od: tuberkuloze, hepatitisa A i B, bjesnoće, žute groznice, kolere, trbušnog tifusa, tetanusa, ospica, teške bolesti donjeg dišnog sustava prouzrokovane infekcijom respiratornim sincicijskim virusom, krpeljnog meningoencefalitisa, vodenih kozica, rotavirusnog gastroenterokolitisa, malarije, streptokokne bolesti (uključujući invazivnu pneumokoknu bolest), *haemophilus influenzae* – invazivne bolesti, invazivne meningokokne bolesti, HPV infekcije i bolesti COVID-19 u 2022. godini dopunjuje se bolestima protiv kojih se cijepi sukladno epidemiološkim indikacijama.

S obzirom da je osigurana donacija cjepiva protiv bolesti Majmunskih boginja uzrokovane virusom majmunskih boginja nužno je dopuniti ovaj Provedbeni program za naredni period koji će uključivati i mogućnost neobveznog cijepljenja protiv bolesti Majmunskih boginja uzrokovane virusom majmunskih boginja te je od izuzetne važnosti pravovremeno osigurati zaštitu zdravlja populacije kojoj je cjepivo namijenjeno cijepljenjem protiv ove bolesti. Ujedno se uređuju i stručne smjernice u vezi cijepljenja protiv HPV infekcije. Slijedom navedenoga, nalazimo opravdanim uputiti predmetni Nacrt izmjena i dopuna Provedbenog programa u e-Savjetovanje u kraćem trajanju od 5 dana.